|  |  |  |
| --- | --- | --- |
| 31.08.2021 | Nr. | 01-01/16 |

**Satiksmes ministrijas reglaments**

Izdots saskaņā ar

Valsts pārvaldes iekārtas likuma

72.panta pirmās daļas 1.punktu

un 75.panta pirmo daļu

**I. Vispārīgais jautājums**

1. Reglaments nosaka Satiksmes ministrijas struktūru, darba organizāciju, ministrijā nodarbināto kompetenci un aizvietošanas kārtību.

**II. Ministrijas struktūra**

1. Ministrijas struktūru nosaka šajā reglamentā, ministrijas departamentu un patstāvīgo nodaļu (turpmāk – patstāvīgās struktūrvienības) reglamentos un ministrijas amatu sarakstā.
2. Parlamentārais sekretārs, ministra birojā nodarbinātie un valsts sekretārs ir tieši pakļauti satiksmes ministram.
3. Valsts sekretāram ir tieši pakļauti trīs valsts sekretāra vietnieki.
4. Patstāvīgās struktūrvienības ir tieši pakļautas valsts sekretāram vai kādam no viņa vietniekiem saskaņā ar reglamenta III. nodaļā noteikto valsts sekretāra un valsts sekretāra vietnieku kompetenci.
5. Ministrijā ir šādi departamenti:
   1. Administratīvais departaments;
   2. Attīstības un finanšu plānošanas departaments;
   3. Autoceļu infrastruktūras departaments;
   4. Sabiedriskā transporta pakalpojumu departaments;
   5. Aviācijas departaments;
   6. Dzelzceļa politikas un infrastruktūras departaments;
   7. Eiropas Savienības lietu koordinācijas departaments;
   8. Investīciju departaments;
   9. Juridiskais departaments;
   10. Sakaru departaments;
   11. Jūrlietu departaments;
   12. Transporta loģistikas un starptautiskās sadarbības koordinācijas departaments;
   13. Valsts kapitāla daļu pārvaldības departaments.
6. Ministrijā ir šādas patstāvīgās nodaļas:
   1. Iekšējā audita nodaļa;
   2. Komunikācijas nodaļa;
   3. Drošības politiku koordinācijas nodaļa.
7. Patstāvīgās struktūrvienības struktūru nosaka tās reglamentā.
8. Saskaņā ar ārējiem normatīvajiem aktiem Satiksmes ministrijas kā Eiropas Savienības Kohēzijas fonda starpniekinstitūcijas, Eiropas Savienības struktūrfondu pirmā līmeņa starpniekinstitūcijas un Eiropas Savienības struktūrfondu un Kohēzijas fonda atbildīgās iestādes (turpmāk – atbildīgā iestāde) vadītājs ir Satiksmes ministrijas valsts sekretāra vietnieks.

**III. Nodarbināto kompetence**

1. Ministra birojā nodarbināto kompetences apjomu nosaka ministrs.
2. Valsts sekretāra kompetenci un valsts sekretāra vietnieku kompetenci nosaka šajā reglamentā un amata aprakstā.
3. Valsts sekretārs ir ministrijas administratīvais vadītājs un viņa kompetencē ir arī jautājumi, kas saistīti ar:
   1. Ministrijas pārstāvēšanu Ministru kabineta un Ministru kabineta komitejas sēdēs un Valsts sekretāru sanāksmēs;
   2. Ministru kabineta, Ministru kabineta komitejas un Valsts sekretāru sanāksmes sēdes protokolos, kā arī Ministru prezidenta un Valsts kancelejas direktora rezolūcijās minēto ministrijas kompetencē esošo uzdevumu izpildes uzraudzību;
   3. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar ministra norādījumiem;
   4. tiesību aktiem un Ministru kabineta kārtības rullī noteikto prasību izpildi;
   5. valsts kapitāla daļu turētāja funkcijām;
   6. valsts mantas un līdzekļu lietderīgu izmantošanu un kontroli;
   7. kvalitātes vadību;
   8. klasificētās informācijas apriti un aizsardzību;
   9. ministrijas darbības tiesisko nodrošinājumu;
   10. valsts kapitāla daļu pārvaldes tiesiskajiem aspektiem;
   11. nekustamā īpašuma pārvaldīšanu;
   12. ministrijas darbības nodrošināšanu;
   13. personāla vadību;
   14. dokumentu pārvaldību;
   15. ministrijas informācijas tehnoloģiju pārvaldību;
   16. darba aizsardzību;
   17. civilmilitāro sadarbību;
   18. civilo aizsardzību;
   19. tieši pakļauto struktūrvienību kompetencē esošo jautājumu pārraudzību;
   20. parlamentārā sekretāra un ministra biroja darbības nodrošināšanu;
   21. ministra uzdevumiem un pilnvarojumiem.
4. Valsts sekretāram ir tieši pakļautas šādas ministrijas patstāvīgās struktūrvienības:
   1. Juridiskais departaments;
   2. Valsts kapitāla daļu pārvaldības departaments;
   3. Administratīvais departaments;
   4. Komunikācijas nodaļa;
   5. Drošības politiku koordinācijas nodaļa;
   6. Iekšējā audita nodaļa.
5. Valsts sekretārs ir tiesīgs pilnīgi vai daļēji pārņemt valsts sekretāra vietnieku un citu ministrijā nodarbināto kompetenci, ciktāl tas nav pretrunā ar ārējiem normatīvajiem aktiem.
6. Valsts sekretāra vietnieka kompetencē ir jautājumi, kas saistīti ar:
   1. finansēm un budžetu;
   2. grāmatvedību;
   3. nozaru investīciju programmu izstrādi un ieviešanu, kā arī Eiropas Savienības fondu un ārvalstu finanšu palīdzības līdzekļu apguvi;
   4. Eiropas Savienības lietu pārraudzību;
   5. ministrijas pārstāvēšanu Vecāko amatpersonu sanāksmēs Eiropas Savienības jautājumos;
   6. Vecāko amatpersonu sanāksmes Eiropas Savienības jautājumos protokolos minēto ministrijas kompetencē esošo uzdevumu virzības izpildi;
   7. ministrijā nodarbināto metodiskās vadības ar Eiropas Savienības lietām saistītos jautājumos pārraudzību;
   8. *svītrots ar 09.09.2021. grozījumiem Nr.01-01/17*
   9. attīstības plānošanu (atbilstoši attiecīgās tieši pakļautās patstāvīgās struktūrvienības kompetencei);
   10. ministrijas un tās padotības iestāžu darbības stratēģijas izstrādes un ieviešanas koordinēšanu un pārraudzību;
   11. ministrijas pārstāvēšanu starptautiskās institūcijās un Eiropas Savienības institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
   12. tieši pakļauto patstāvīgo struktūrvienību darbības pārraudzību;
   13. valsts sekretāra uzdevumiem un pilnvarojumiem.
7. Reglamenta 15.punktā minētajam valsts sekretāra vietniekam ir tieši pakļautas šādas ministrijas patstāvīgās struktūrvienības:
   1. Attīstības un finanšu plānošanas departaments;
   2. Eiropas Savienības lietu koordinācijas departaments;
   3. Investīciju departaments.
8. Valsts sekretāra vietnieka kompetencē ir jautājumi, kas saistīti ar:
   1. transporta nozares autosatiksmes, aviācijas un dzelzceļa apakšnozaru, kā arī pasažieru pārvadājumu jomas darbību;
   2. transporta nozares autosatiksmes, aviācijas un dzelzceļa apakšnozaru, kā arī pasažieru pārvadājumu jomas plānošanas procesa koordinēšanu un izpildes uzraudzību;
   3. Rail Baltica projekta realizācijas ietvaros doto uzdevumu izpildes uzraudzību;
   4. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
   5. tieši pakļauto patstāvīgo struktūrvienību darbības pārraudzību;
   6. valsts sekretāra uzdevumiem un pilnvarojumiem.
9. Reglamenta 17.punktā minētajam valsts sekretāra vietniekam ir tieši pakļautas šādas ministrijas patstāvīgās struktūrvienības:
   1. Sabiedriskā transporta pakalpojumu departaments;
   2. Autoceļu infrastruktūras departaments;
   3. Aviācijas departaments;
   4. Dzelzceļa politikas un infrastruktūras departaments.
10. Valsts sekretāra vietnieka kompetencē ir jautājumi, kas saistīti ar:
    1. transporta un sakaru politikas starptautisko interešu un stratēģisko mērķu noteikšanu un īstenošanu;
    2. sakaru nozares darbību;
    3. transporta nozares jūrlietu apakšnozares darbību;
    4. transporta nozares tranzītpārvadājumu jomas darbību,
    5. ārējo ekonomisko sakaru darba organizēšanas un koordinēšanas pārraudzību;
    6. sakaru un kiberdrošības nozares politikas plānošanas procesa koordinēšanu un izpildes uzraudzību;
    7. transporta nozares jūrlietu apakšnozares un tranzītpārvadājumu jomas politikas plānošanas procesa koordinēšanu un izpildes uzraudzību;
    8. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
    9. tieši pakļauto patstāvīgo struktūrvienību darbības pārraudzību;
    10. valsts sekretāra uzdevumiem un pilnvarojumiem;
    11. Eiropas Savienības integrētās jūrlietu politikas ieviešanas koordinēšanu un izpildes uzraudzību;
    12. atbalsta sniegšanu Eiropas Elektronisko sakaru regulatoru iestādes atbalsta aģentūrai (turpmāk – BEREC Aģentūra), nodrošinot likuma “Par Latvijas Republikas valdības un Eiropas Elektronisko sakaru regulatoru iestādes atbalsta aģentūras mītnes līgumu” un BEREC Aģentūras un ministrijas savstarpēji noslēgtā Pakalpojumu sniegšanas līguma īstenošanu.
11. Reglamenta 19.punktā minētajam valsts sekretāra vietniekam ir tieši pakļautas šādas ministrijas patstāvīgās struktūrvienības:
    1. Jūrlietu departaments;
    2. Sakaru departaments;
    3. Transporta loģistikas un starptautiskās sadarbības koordinācijas departaments.
12. Valsts sekretāra vietnieki ir tiesīgi pilnīgi vai daļēji pārņemt institucionāli pakļauto nodarbināto kompetenci, ciktāl tas nav pretrunā ar šajā reglamentā noteikto un ārējiem normatīvajiem aktiem.
13. Patstāvīgo struktūrvienību un tajās nodarbināto kompetenci nosaka patstāvīgās struktūrvienības reglamentā un amata aprakstā.
14. Patstāvīgās struktūrvienības reglamentā ietver Satiksmes ministrijas nolikumā un citos ārējos normatīvajos aktos ministrijai noteiktās vai ar to izpildes nodrošināšanu saistītās funkcijas, kas ir piekritīgas attiecīgajai struktūrvienībai, un no tām izrietošos uzdevumus.
15. Patstāvīgajās struktūrvienībās nodarbināto amata aprakstā ietver attiecīgās patstāvīgās struktūrvienības reglamentā noteiktos uzdevumus, kas ietilpst attiecīgā nodarbinātā amata kompetencē.

**IV. Lēmumu pieņemšanas tiesības**

1. Tiesības pieņemt lēmumus ministrijas vārdā un paraksta tiesības uz ministrijas veidlapas atbilstoši savai kompetencei ir ministram, parlamentārajam sekretāram, valsts sekretāram, valsts sekretāra vietniekam, kura amata aprakstā ir noteikts valsts sekretāra aizvietošanas pienākums, atbildīgās iestādes vadītājam un iepirkuma komisijas priekšsēdētājam.
2. Valsts sekretāra vietniekam, kurš ar rīkojumu iecelts par Starpvaldību komisijas vai Apvienotās komitejasTransporta darba grupas vadītāju, ir paraksta tiesības uz ministrijas veidlapas atbilstoši iekšējiem noteikumiem, kas nosaka Starpvaldību komisiju un Apvienoto komiteju Transporta darba grupu organizēšanas un norises kārtību. Šādā gadījumā paraksta vietā norāda gan personas ieņemamo amatu ministrijā, gan arī to, ka persona ir attiecīgās Starpvaldību komisijas vai Apvienotās komitejasTransporta darba grupas vadītājs.
3. Citiem ministrijā nodarbinātajiem ir tiesības pieņemt lēmumus ministrijas vārdā (tajā skaitā – izdot administratīvos aktus) un parakstīt attiecīgus dokumentus, ja tas noteikts patstāvīgās struktūrvienības reglamentā un nodarbinātā amata aprakstā vai ar valsts sekretāra rīkojumu.
4. Satiksmes ministrs paraksta (vizē) dokumentus, ja:
   1. par to ir tieša norāde ārējos normatīvajos aktos;
   2. ārējos normatīvajos aktos minētajos gadījumos un kārtībā pilnīgi vai daļēji pārņem ministrijas administratīvā vadītāja kompetenci.
5. Valsts sekretārs paraksta (vizē) dokumentus kā ministrijas administratīvais vadītājs.
6. Valsts sekretāra vietnieki paraksta (vizē) dokumentus atbilstoši attiecīgajam valsts sekretāra vietniekam noteiktajai institucionālajai kompetencei.
7. Tiesības pieņemt lēmumus patstāvīgās struktūrvienības vārdā un paraksta tiesības uz patstāvīgās struktūrvienības veidlapas ir patstāvīgās struktūrvienības vadītājam.
8. Citiem patstāvīgajā struktūrvienībā nodarbinātajiem ir tiesības pieņemt lēmumus patstāvīgās struktūrvienības vārdā un paraksta tiesības uz patstāvīgās struktūrvienības veidlapas, ja tas noteikts patstāvīgās struktūrvienības reglamentā un nodarbinātā amata aprakstā vai ar valsts sekretāra rīkojumu.

**V. Iekšējie normatīvie akti**

1. Iekšējos normatīvos aktus ir tiesīgs izdot ministrs, valsts sekretārs un patstāvīgās struktūrvienības vadītājs.
2. Ministrijā izdod šādus iekšējos normatīvos aktus:
   1. reglamentus;
   2. instrukcijas;
   3. ieteikumus;
   4. iekšējos noteikumus.
3. Iekšējos normatīvos aktus saskaņo ar, attiecīgi, ministra vai valsts sekretāra saskaņojuma uzrakstu. Padotības iestāžu iekšējos normatīvos aktus saskaņo ar atzīmi par saskaņojumu (atbilstoši ministrijas atzinuma saturam).
4. Saskaņojuma uzrakstu norāda lapas kreisajā malā pirms dokumenta paraksta rekvizīta. Atzīmi par saskaņojumu ietver pirms paraksta rekvizīta kā nenumurētu rindkopu.
5. Saskaņojuma uzrakstā ietver šādu informāciju:
   1. ar lielajiem burtiem rakstīts vārds SASKAŅOTS;
   2. normatīvā akta saskaņotāja pilns amata nosaukums;
   3. normatīvā akta saskaņotāja pašrocīgs paraksts un tā atšifrējums;
   4. saskaņošanas datums.
6. Patstāvīgās struktūrvienības vadītājs ir tiesīgs izdot:
   1. patstāvīgās struktūrvienības reglamentu;
   2. iekšējos noteikumus.
7. Patstāvīgās struktūrvienības reglamentā nosaka:
   1. struktūrvienības struktūru;
   2. struktūrvienības kompetenci, norādot patstāvīgās struktūrvienības funkcijas un no funkcijām izrietošos uzdevumus;
   3. nodarbināto kompetenci (tajā skaitā – lēmumu pieņemšanas tiesības un paraksta tiesības);
   4. nodarbināto aizvietošanas kārtību;
   5. citus jautājumus, ko patstāvīgās struktūrvienības vadītājs uzskata par svarīgiem.

**VI. Nodarbināto aizvietošanas kārtība**

1. Nodarbināto aizvietošanas kārtību nosaka šajā reglamentā, attiecīgās patstāvīgās struktūrvienības reglamentā un nodarbināto amata aprakstā.
2. Valsts sekretārs nepieciešamības gadījumā ir tiesīgs pieņemt lēmumu par jebkura ministrijā nodarbinātā aizvietošanu.
3. Valsts sekretāra vietnieks ir tiesīgs pieņemt lēmumu par institucionāli pakļauto nodarbināto aizvietošanu.
4. Valsts sekretāru aizvieto valsts sekretāra vietnieks ar atsevišķu rīkojumu. Valsts sekretārs ar atsevišķu rīkojumu var noteikt citu valsts sekretāra aizvietošanas kārtību.
5. Valsts sekretāra vietnieku aizvietošanas kārtību nosaka valsts sekretārs ar atsevišķu rīkojumu. Rīkojumā norāda patstāvīgo struktūrvienību pakļautību atbilstoši aizvietojamā valsts sekretāra vietnieka kompetencei.
6. Patstāvīgās struktūrvienības vadītāju aizvieto nodarbinātais, kura amata aprakstā noteikts aizvietošanas pienākums.
7. Ja netiek pieņemts lēmums par nodarbinātā aizvietošanu, prombūtnē esoša nodarbinātā pienākumu izpildi uzņemas tiešais vadītājs.
8. Atsevišķos gadījumos, ja to pieprasa dienesta (darba) apstākļi, valsts sekretārs, attiecīgais valsts sekretāra vietnieks un patstāvīgās struktūrvienības vadītājs savas kompetences ietvaros ir tiesīgs noteikt (ierosināt) citādu nodarbināto aizvietošanas kārtību, to saskaņojot ar savu tiešo vadītāju (izņemot valsts sekretāru, kuram šāds lēmums ar ministru nav jāsaskaņo). Nodarbinātais, kura kandidatūra ir saskaņota, pamatojoties uz valsts sekretāra, attiecīgā valsts sekretāra vietnieka vai patstāvīgās struktūrvienības vadītāja rakstisku uzdevumu, uzsāk pienākumu izpildi nekavējoties (pirms rakstiska valsts sekretāra rīkojuma noformēšanas).

**VII. Noslēguma jautājums**

1. Atzīt par spēku zaudējušu Satiksmes ministrijas 2020.gada 31.marta reglamentu Nr.01-01/4 „Satiksmes ministrijas reglaments”.

SASKAŅOTS

Satiksmes ministrs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

T. Linkaits

2021.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valsts sekretāre I. Stepanova

Suharževska, 67028253

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU